Príloha:

**ŠPECIFIKÁCIA PREDMETU ZÁKAZKY**

Predmetom zákazky je **komplexná rekonštrukcia výťahu v budove Adlerova 4,** Košice pozostávajúca z dodávky a montáže osobného výťahu vrátane výťahového pohonu, strojnotechnologických častí a elektrovýzbroje podľa príslušných platných právnych predpisov, pozostávajúca najmä z vypracovania návrhu riešenia, vypracovania nevyhnutnej konštrukčnej dokumentácie a nevyhnutnej inžinierskej činnosti, vrátane zamerania pôvodného výťahu a keď je to potrebné, aj zabezpečenie všetkých podkladov pre stavebné povolenia, demontáže existujúceho osobného výťahu a ich ekologickej likvidácie, komplexnej dodávky a montáže osobného výťahu v súlade s príslušnými platnými právnymi predpismi, STN a EN normami, s uskutočnením komplexných stavebných a montážnych prác vrátane realizácie a revízie elektrickej prípojky k výťahom a kompletnej elektroinštalácie. Zabezpečenie pravidelného servisu, odborných prehliadok a odborných skúšok minimálne po dobu záruky.

**Výťah je v zhode s nasledujúcimi ustanoveniami a predpismi :**

- NV SR č. 235/2015 Z. z.

- Po uvedení do prevádzky prejde pod ustanovenia vyhlášky č. 508/2009 Z. z., v platnom znení.

**Výťah v zhode s nasledujúcimi harmonizovanými normami:**

- STN EN 81-20:2015, STN EN 81-50:2015, STN EN 81-21:2018

**O skúškach a podmienkach uvedenia zariadenia do prevádzky pojednáva norma:**

STN EN 81-20:2015

1. Pred uvedením výťahu do prevádzky sa musia vykonať preskúšania a skúšky podľa  
STN EN 81-20:2015, kapitola 6.3

2. Opakované skúšky, skúšky po podstatných zmenách alebo havárii sa vykonávajú podľa

STN EN 81-20:2015, príloha C

**Nekontrolovaný pohyb klietky je riešený certifikovaným zariadením umiestneným v rozvádzači, ktorý zabezpečuje plnenie normy podľa normy STN EN 81-20:2015.**

Technická správa slúži na ohlasovaciu povinnosť prípadne žiadosť o stavebné povolenie .

**Konštrukčná dokumentácia sa vyhotoví v súlade s platnými normami NV a vyhláškami:**

* STN EN 81-20 : Bezpečnostné pravidlá na konštrukciu a montáž výťahov Výťahy na prepravu osôb a nákladov . Časť 20: Osobné výťahy a nákladné výťahy s prístupom osôb
* STN EN 81 -50:2015 :Bezpečnostné pravidlá na konštrukciu a montáž výťahov. Kontroly a skúšky. Časť 50: Pravidlá na konštrukciu, výpočty, kontroly a skúšky súčastí výťahu
* STN EN 81-21:2019 : Bezpečnostné pravidlá na konštrukciu a montáž výťahov .Výťahy na prepravu osôb a nákladov Časť 21: Nové osobné výťahy a nákladné výťahy s prístupom osôb v existujúcich budovách
* STN EN 81-28 : Bezpečnostné pravidlá na konštrukciu a montáž výťahov. Výťahy na prepravu osôb a tovaru Časť 28: Diaľková signalizácia núdzového stavu v osobných výťahoch a v nákladných výťahoch s prístupom osôb
* Zmena 22/2017 Z.z.: Nariadenie vlády Slovenskej republiky z 25.januára2017, ktorým sa mení a dopĺňa nariadenie vlády Slovenskej republiky č. 235/2015 Z.z.o uvádzaní výťahov na trh a sprístupňovaní bezpečnostných častí do výťahov na trhu
* vyhláška : 508/2009
* STN 33 2000-5-51:2010-05 Druhy prostredí pre elektrické zariadenia
* STN EN 60204-1.2001 Bezpečnosť strojových zariadení. Elektrické zariadenia strojov. Časť 1: Všeobecné požiadavky.
* STN 34 3100:2001-08 Bezpečnostné predpisy pre obsluhu a prácu na elektrických zariadeniach
* [STN 74 3282](http://www.sutn.sk/eshop/public/standard_detail.aspx?id=69403) Oceľové rebríky, základné ustanovenia

Rekonštrukcia výťahu bude pozostávať z komplexnej dodávky výťahového zariadenia pozostávajúcej z nového osobného výťahu, podľa súčasne platných právnych predpisov pre daný predmet zákazky, ktorá bude spojená s realizáciou nasledujúcich činností, a to najmä z:

* návrhu riešenia modernizácie,
* nevyhnutnej konštrukčnej dokumentácie a nevyhnutnej inžinierskej činnosti, vrátane zamerania pôvodného výťahu
* demontáže osobného výťahu a jeho likvidácia v súlade s príslušnými platnými právnymi predpismi s dokladom o uložení na skládku,
* komplexnej dodávky a montáže výťahu v súlade s príslušnými platnými právnymi predpismi, STN a EN, vrátane uskutočnenia komplexných stavebných a montážnych prác, vrátane realizácie a revízie elektrickej prípojky k výťahu,
* kompletnej elektroinštalácie a telefónnej prípojky pre výťah,
* dodávky a montáže certifikovaného osvetlenia do šachty,
* komunikácie a monitoringu pre výťah,
* vykonania všetkých odborných prehliadok a odborných skúšok nevyhnutných k uvedeniu výťahu do prevádzky,
* zaškolenia obsluhy,
* predloženia dokumentácie skutočného vyhotovenia, dokladov o realizácii diela, uvedenia a odovzdania diela do prevádzky,
* poistenia predmetu zmluvy/diela počas doby realizácie (iba v prípade úspešného

uchádzača),

* dôsledného denného čistenia používaných priestorov,
* ako aj zabezpečenia servisu, t. j. najmä pravidelného technického servisu, odborných prehliadok a odborných skúšok dodaného výťahu počas záručnej doby, na základe podmienok stanovených výrobcom zariadenia/í a podmienok vyplývajúcich z príslušných platných právnych predpisov, STN a EN.

**I. Výťah.**

* ***búracie práce*** (rozbitie betónovej protiváhy, betónových nárazníkov v priehlbni, betónového podstavca v strojovni výťahu, vybúranie a vyrezanie nových otvorov pre laná nového stroja výťahu, vybúranie a demontáž šachtových dverí, zväčšenie dverných otvorov - 9 ks, nové nosné prvky na ukotvenie automatických šachtových dverí - 9 ks)
* ***likvidácia stavebného odpadu a obalového materiálu*** (ručné vynesenie stavebnej sute z priestoru strojovne a priehlbne výťahu, likvidácia stavebnej sute, odvoz a likvidácia stavebného odpadu a obalových materiálov)
* ***maliarske práce*** (vyčistenie, penetrácia, bezprašný náter strojovne a priehlbne výťahu, vyčistenie, penetrácia, bielenie strojovne, vymaľovanie stien opláštenia šachty)
* ***murárske práce*** ( vyrovnanie podlahy strojovne, podlahy priehlbne, úprava podlahy jednotlivých nástupísť pred šachtovými dverami)
* ***lešenie*** (montáž, demontáž, doprava a prenájom lešenia)
* ***zabezpečenie dverných otvorov***
* ***kompletná demontáž výťahu*** (vrátane jeho kompletnej likvidácie v súlade so zákonom o likvidácii odpadov)

**II. Dodávka osobného výťahu:**

**Všeobecná charakteristika:**

Výťah nevrhnutý v súlade s požiadavkami energetickej úspornosti a vyhovuje pre tr. A energetickej certifikácie budov.

**1.Typ výťahu**: osobný, lanový, nepriechodný, strojovňový

nosnosť: min. 400 kg

počet osôb: min 5 osôb

dopravná rýchlosť: min. 1,0 m/s

dopravný zdvih: min. 22,4 m

počet staníc: 9/9

označenie staníc: 0,1,2,3....8

ovládanie výťahu: tlačidlové, zmiešané

nosné lano: oceľové s certifikátom, min. priemer 10 mm

protiváha: oceľová skladacia

zavesenie/lanovanie: 1:1

pohon: lanový trakčný prevodový stroj, inštalovaný v strojovni výťahu na streche budovy

riadenie výťahu: mikroprocesorové riadenie, zberný systém jednosmerný – zber smerom dole

výťahový stroj: prevodový

protiváha: rám, výplň oceľ, mat. 10 000

**2.Klietka výťahu**: viď „Technická správa“

**3. Šachta výťahu**:

Šachta opláštená v prevedení sadrokartónové profily + sadrokartón , ktorý po pevnostnej stránke vyhovuje aktuálne platnej norme STN EN 81-20:2015.

Vstup  do  priehlbne rebríkom podľa STN EN 81-20:2015. Vzdialenosť medzi kabínou a stenou šachty na strane vstupu vyhovuje STN EN 81-20:2015. Napájanie je nezávisle na napájaní pohonu – vedením odbočeným pred hlavným vypínačom..

vetranie šachty : v hornej časti otvorom min 1,5% z plochy šachty zakrytým mriežkou, bez využitia priestorov nesúvisiacich s výťahom, podľa STN EN 81-20:2015.

osvetlenie : osvetlenie šachty je pevne inštalované s intenzitou 50 lx, podľa STN EN 81-20:2015.

prostredie : jednoduché , základné v zmysle STN 33 2000-5-51:2010-05,

teplota v strojovni: od +5°C do +40°C.

Jazdná dráha vyvažovacieho závažia a kabíny je predelená plnou prepážkou v zmysle STN EN 81-20:2015. Ovládač "STOP" je umiestnený v zmysle STN-EN 81-20:2015. Ovládače "STOP" sú zapojené do bezpečnostného obvodu výťahu.

V priehlbni je inštalovaná zásuvka na nízke napätie 230 V podľa STN EN 81 – 20:2015. V šachte nie je žiadne zariadenie nepatriace výťahu. Po montáži výťahu je priehlbeň chránená proti priesaku vody a oleja.

hĺbka priehlbne: min. 900 mm. Je potrebná úprava priehlbne šachty

dvere šachty: min 700 x 2000 mm, automatické 4 panelové centrálne, prevedenie povrchová úprava napr. KOMAXIT(9x)

nosné lano: oceľové s certifikátom, priemer min. 10 mm

lano obmedzovača rýchlosti: oceľové priemer min 6 mm,

**4. Strojovňa:** jeumiestnená nad výťahovou šachtou

ohradenie: murivo, omietnuté, vybielené (3x), ohradenie strojovne pletivom,

okenný otvor do exteriéru

vetranie strojovne : vetranie strojovne je zabezpečené vetracím oknom v obvodovom murive strojovne do exteriéru, podľa STN EN 81-20:2015.

osvetlenie : vypínače osvetlenia šachty a strojovne v blízkosti vstupu. Osvetlenie strojovne je trvale inštalované s intenzitou 200 lx na podlahe.

prostredie : jednoduché , suché, vetrané, základné v zmysle STN 33 2000-5-51:2010-05, teplota v  od +5°C do +40°C. Priestor ,kde je umiestnený stroj / agregát sa musí vetrať a musí byť zabezpečená ochrana pred , škodlivými parami a vlhkosťou.

Prístup do priestoru pred strojovňou je z podlažia najvyššej stanice, poklopom po odnímateľnom rebríku, ktorý je pohotovostne umiestnený na stene v podlaží najvyššej stanice. Poklop do priestoru pred strojovňou s existjúcimi rozmermi 950 x 650 mm. V strojovni je umiestnený výťahový stroj na ráme, el. rozvádzač, hlavný vypínač, vypínač osvetlenia strojovne, vypínač osvetlenia šachty a elektrické vedenie. Rozmery strojovne sú podľa dispozičného výkresu (k nahliadnutiu). Podlaha strojovne má protišmykový a bezprašný povrch.

Celá prístupová cesta schodiskom z verejne prístupných priestorov je bezpečná, nevedie cez súkromné priestory .

V strojovni nie je žiadne zariadenie, ktoré nie je súčasťou výťahu.

V rozvádzači výťahu je inštalovaná zásuvka na nízke napätie 230 V pre ručné el. náradie podľa STN EN 81 – 20:2015

Všetky časti a elektrické zariadenia sú bezpečne prístupné, podľa STN EN 81-20:2015

**5. Pohon:**

Stroj, typ: asynchrónny, prevodový, s frekvenčným meničom

**6. Elektroinštalácia:**

Rozvádzač výťahu je pripojený na sieť 3NPE - 50 Hz-400V / TNC-S / TN-S. Prívod do strojovne je prevedený z hlavnej domovej skrine vodičmi Cu s týmto prierezom a istením:

|  |  |  |  |
| --- | --- | --- | --- |
| **Príkon** | **Prierez vodičov prívodu** | **Istenie** | **Istenie (\*)** |
| **Hl. vypínač výťahu** | **Hl. rozvádzač budovy** |
| do 5 kW | 5 x 6 mm2 Cu | 25 A | 35 A |
| **(\*)** – použiť poistky alebo istič s charakteristikou C | | | |

Uvedený prierez je vyhovujúci za predpokladu, že dĺžka vedenia od napájacieho bodu nie je väčšia ako 150 m. Pri väčšej vzdialenosti je nutné zväčšiť prierez tak, aby na konci vedenia nenastal úbytok napätia viac, ako 10%.Vedenie elektrického prúdu je ukončené vo vstupnom rozvádzači v strojovni (nie výťahovom) hlavným vypínačom vo vypnutej polohe uzamykateľným a poistkami, alebo trojfázovým motorickým ističom vo vypnutej polohe uzamykateľným.

**7. Rozvádzač:** mikroprocesorový

Riadiaci systém výťahu je ovládaný mikroprocesorom Má všetky vlastnosti všeobecného riadiaceho systému výťahu, dokáže tiež komunikovať s počítačom priamo alebo cez internet. Týmto spôsobom môžu oprávnení používatelia pristupovať a sledovať všetky pohyby výťahu a editovať parametre prostredníctvom počítača. Rozvádzač musí mať predpísanú dokumentáciu a certifikáty.

**8. Vyvažovacie závažie**

|  |  |
| --- | --- |
| Protiváha: | s predpísanou hmotnosťou v súlade s STN. |
| Vodidla protiváhy: | Oceľové v súlade s výpočtom a STN. |
| Celková hmotnosť: | V súlade s výpočtom a STN. |
| Typ nárazníka: | V súlade s dokumentáciou. |
|  |  |

**Pri výmene výťahu sa nebudú vykonávať zásahy do statiky budovy.**

**III. Ďalšie požiadavky na vybavenie osobných výťahov:**

* 1. Automatický batériový dojazd kabíny výťahu do najbližšej stanice pri výpadku elektrického prúdu.
  2. Verejný obstarávateľ požaduje poskytnutie 5 ročnej záruky na kompletné dielo predmetu zákazky.
  3. Verejný obstarávateľ požaduje zhotovenie konštrukčnej, sprievodnej a výrobnej dokumentácie výťahu.
  4. Verejný obstarávateľ požaduje od úspešného uchádzača zabezpečenie vykonania posúdenia zhody autorizovanou osobou v zmysle Nariadenia Vlády SR č. 235/2015 Z. z. ktorým sa ustanovujú podrobnosti o technických požiadavkách a postupoch posudzovania zhody a uvedenie výťahov do prevádzky.

**IV. Technicko-profylaktický servis:**

Zabezpečenie technicko-profylaktického servisu, t. j. pravidelný technický servis, pravidelné odborné prehliadky, odborná skúška do 3 rokov a opakovaná skúška do 6 rokov za účasti autorizovanej osoby dodaného výťahu počas doby platnosti zmluvy o dielo, na základe podmienok stanovených výrobcom zariadenia a podmienok vyplývajúcich z príslušných platných právnych predpisov STN a EN.

Verejný obstarávateľ požaduje zabezpečovanie technicko-profylaktického servisu, t. j. zabezpečovanie pravidelného technického servisu, odborných skúšok a odborných prehliadok dodaného výťahu minimalne po dobu záruky. na základe podmienok stanovených výrobcom ponúkaného zariadenia a podmienok vyplývajúcich z príslušných platných právnych predpisov, STN a EN v nasledovnom minimálnom rozsahu:

* + pravidelné odborné prehliadky a odborné skúšky za účelom overovania bezpečnej prevádzky výťahu,
  + funkčná kontrola a nastavenie jednotky pohonu, prostriedkov zavesenia, brzdy, trecej kladky, valca, lán, , šachtových dverí a vodidiel výťahového zariadenia,
  + mazanie vyššie uvedených konštrukčných častí v rozsahu primeranom použitiu zariadenia výťahu,
  + kontrola a nastavenie vlastností pohybu zariadenia výťahu, hlavne presnosť zastavenia,
  + vizuálna a funkčná kontrola spínačov, ovládania, monitorovania a iného bezpečnostného zariadenia, zobrazovacieho a osvetľovacieho zariadenia,
  + kontrola zariadenia výťahu vzhľadom na funkčnosť a poškodenie,
  + kontrola stavu oleja a pohonnej jednotky,
  + v rozsahu požadovanom na ochranu funkčnosti, čistenie vyššie uvedených konštrukčných častí zariadenia výťahu od nečistôt, spôsobených prevádzkou zariadenia,
  + dvakrát ročne čistenie strojovne, strechy kabíny a výťahovej šachty od nečistôt, ktoré vznikli prevádzkou výťahového zariadenia.

Servisnú činnosť zabezpečiť prostredníctvom servisného strediska etablovaného v Košiciach:

a) prostredníctvom zamestnancov uchádzača zabezpečiť nepretržitú non - stop havarijnú službu s nástupom na odstránenie porúch najneskôr do 2 hod. od nahlásenia poruchy,

b) verený obstarávateľ požaduje od uchádzača dodržať fixnú maximálnu cenu za pravidelné odborné prehliadky výťahov a pravidelné odborné skúšky výťahov počas záručnej doby v zmysle Zmluvy o servise, ktorá bude s dodávateľom uzatvorená samostatne.